google/wiki40b huggingface dataset:
Frøspredning

Frøspredning er mekanismen planter bruker for å spre frøene sine til nye steder. Forskjellige planter har forskjelligfe typer mekanismer. Noen av de vanligste er vindpredning og spredning med dyr. Det finnes også planter som sprer frøene sine med vann, slik som kokosnøtter som spres via havstrømmer.
Messyrhus

Utbredelse

Arten er utbredt i Kina.
Prime Time Orchestra

Prime Time Orchestra, storband med base på Musikkflekken i Sandvika, startet i 1981. I tillegg til mer tradisjonell storbandmusikk i swingstil, spiller bandet også en rekke andre stilarter, som latinrytmer, pop, rock eller funk. Bandet består av dyktige amatører, profesjonelle og semi-profesjonelle musikere.
Bandet rekrutterer medlemmer bl.a. fra studentmiljøene ved Norges musikkhøgskole, musikkonservatoriene og fra musikklinjer på videregående skoler.
Prime Time Orchestra har i de senere år også utmerket seg som et prosjekt- og konsertband, og har ved flere anledninger besøkt norske og utenlandske scener. Konsertene er i stor grad gjennomført i samarbeid med kjente norske og utenlandske solister. Bandet har også fått skrevet bestillingsverk fra norske jazzkomponister og arrangører. Bandet har knyttet til seg profesjonelle norske og utenlandske musikalske ledere, komponister og arrangører. I tillegg har bandet ved en rekke anledninger bevist at de også mestrer eldre storbandmusikk. Ved flere anledninger har Prime Time Orchestra deltatt i programmer i norsk radio og tv. I tillegg har bandet opptrådt ved flere av de norske jazzfestivalene. Som danseorkester har Prime Time Orchestra opptrådt på mange scener i østlandsområdet. Prime Time Orchestra spilte til dans i bryllupet til kronprins Haakon og kronprinsesse Mette-Marit i 2001.
Orkesterets faste musikalske leder er Tarjei Grimsby.
Detaljregulering

Detaljregulering, tidligere bebyggelsesplan er ofte en (privat reguleringsplan) eller (privat plan) og er omtalt i plan- og bygningsloven i § 12–3.
«Detaljregulering brukes for å følge opp kommuneplanens arealdel og eventuelt etter krav fastsatt i en vedtatt områderegulering. Detaljregulering kan skje som utfylling eller endring av vedtatt reguleringsplan.
Private, tiltakshavere, organisasjoner og andre myndigheter har rett til å fremme forslag til detaljregulering, herunder utfyllende regulering, for konkrete bygge- og anleggstiltak og arealendringer, og til å få kommunens behandling av og standpunkt til reguleringsspørsmålet som tas opp i det private forslaget.»
Britzer Garten

Britzer Garten (norsk: Britzparken) har sitt navn etter delbydelen Britz i bydelen Neukölln i Berlin. Parken på 900 dekar ble anlagt på tidligere åkerland og kolonihager i forbindelse med Bundesgartenschau 1985. Flere av kolonihagene er likevel beholdt. En museumsjernbane løper gjennom parken.
Bodilprisen for beste danske film

Bodilprisen for beste danske film deles ut av Filmmedarbejderforeningen og ble innstiftet i 1948. Komitéen, som foretar tildelinger kan velge å ikke dele ut prisen hvis den ikke finner noen verdige filmer. Det har skjedd én gang, i 1974. Den kan også bli utdelt til flere filmer, som det ble gjort i 1955
Weltenburg

Weltenburg er en del av kommunen Kelheim i den tyske delstaten Bayern. Stedet ligger ved elven Donau. Weltenburg preges av Weltenburg kloster som tilhører benediktinerordenen. Klosteret ligger ovenfor Donaus gjennombrudd kalt Weltenburger Enge (Weltenburgjuvet). Klosteret er et abbedi som tilhører den bayerske benediktinerkongregasjonen.

Historie

Allerede i år 45 etter Kristus fantes det ved Weltenburg på Donaus høyre bredd, en romersk grensevei og militær transportvei. Veien førte oppstrøms til kastell Hüfingen ved Donaueschingen. Veistrekningen kalles av historikere for Donau Sør og var gjennom lang tid en av de to viktigste øst-vestforbindelsene nord for alpene. På borghøyden krysset veien trafikken fra Via Claudia som kom fra det øvre Italia. 
De irsk-skotske munkene Eustachius og Agilus fra Luxeuil grunnla det første klosteret på stedet i 617 tilegnet den hellige Kolumban. Dette klosteret regnes som det eldste i Bayern.

Klosterbygningene

Abbed Maurus I. Bächl (1713–1743) oppførte Frauenbergkirche, de øvrige kirkene i klosteret og også selve klosterbygningene. De barokke bygningene som omgir klosterhaven inneholder også klosterkirken viet til den hellige Georg, oppført av Asambrødrene fra 1716 til 1739. Klosteret ble oppløst i 1803 under sekularisasjonen i Bayern, men gjenopprettet i 1842.
Orgelet er konstruert av orgelmaker Konrad Brandenstein (1695–1757).

Klosterbryggeriet

Klosterbryggeriet Weltenburg antas å være et av de eldste klosterbryggerier i verden (siden 1050). I klosterhagen er det anlagt en stor uteservering. Weltenburger Kloster Barock Dunkel ble i 2004 kåret til det beste mørke ølet i verden.
Sykkelveien langs Donau, Donauradweg, går forbi klosteret.
St. Omen

Etablering

Bandet ble etablert 16. april 2013 av Kenneth Dahl, Ole Martin Nordaunet, Andreas Langeland, Daniel Stensson-Oreviken og Helene Ringstad.

Medlemshistorikk

I januar 2014 valgte Andreas Langeland å slutte i bandet for å konsentrere seg om familien og jobb. Våren 2015 valgte Helene Ringstad å slutte i bandet av private årsaker. Henrik Classon ble med i gruppen 29. juni 2015 som erstatter. Steffan A. Halvorsen tok over rollen som fast bassist og underskrev kontrakt med bandet 21. desember 2016. Høsten 2018 bestemte bandet at det var på tide å oppløse bandet og heller fokusere på egne prosjekter.

Fra poprock til groove metal

Frem til Henrik Classon ble medlem i bandet spilte de hard progressiv poprock. Bandet satset på en annen musikksjanger fra sommeren 2015. Nye melodier og tekster i sjangeren groove metal ble produsert. Bandet skrev under en management-avtale med XenaCom 10. mai 2016 og deretter platekontrakt med samme management. I november 2016 var bandet i PhatCat studios for å spille inn sin første EP singel «(You're Still) Haunted» som ble utgitt 18. august 2017 på Crime Records.
Justøybrua

Justøybrua er ei 116 meter lang veibru på fylkesvei 232 i Lillesand kommune i Aust-Agder. Brua krysser Blindleia ved Sundet mellom fastlandet og Justøya. Justøybrua ble åpnet 24. oktober 1949 og erstattet en tidligere fergeforbindelse over sundet. Brua har ett kjørefelt. Seilingshøyde 19 meter.
Apple Remote

Software

Det er hovedsakelig Front Row, iTunes, iPhoto og QuickTime som benytter Apple Remote, men det kommer stadig flere programmer til Mac som også har støtte for fjernkontrollen. Programmer som Remote Buddy, VLC og Mediacentral er eksempler på dette.
Stuping under Panamerikanske leker 1971

Stuping under Panamerikanske leker 1971 ble arrangert i Cali i Colombia fra 30. juli til 13. august 1971. Det var sviktstup og tårnstup for både menn og kvinner. USA ble beste nasjon foran Canada med to gullmedaljer hver.
Tortricinae

Utseende

Små til middelsstore (vingespenn vanligvis under 20 mm) sommerfugler med nokså brede vinger. Antennene er trådformede. Vingene er vanligvis mer eller mindre brunlige, men kan også være mer fargerike. Når sommerfuglene hviler, har de mer eller mindre klokkeform sett ovenfra.

Levevis

Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.
Blott en dröm

Om filmen

Filmen hadde premiere 9. september 1911 på Orientaliska Teatern i Stockholm ved premieren arrangerte Otto Lainga musikken. Filmen ble spilt inn på flere plasser i Stockholm, blant annet Operans terrasse, Koppartälten i Haga, Nackanäs og Gröna Lund av Otto Bökman. I filmen har Gösta Ekman sin første filmrolle.
Kangaatsiaq

Navn

Kangaatsiaq er grønlandsk og betyr «det temmelig store neset» eller «et mindre nes».

Geografi

Kangaatsiaq ligger på sørenden av halvøya Kangaatsiaap Nunaa, som ligger i et 150 km langt fjordområde med mange øyer og bukter ut mot åpent havet i Davisstredet. Byen ligger litt sør for  Aasiaat.
Havet ved Kangaatsiaq er isfritt fra mai til desember. 
Bygdene Attu, Niaqornaarsuk, Ikerasaarsuk og Iqnniarfik ligger i nærheten.

Historie

Området har vært bebodd i flere hundre år på grunn av gode fiskeforhold og muligheter for fangst av havpattedyr og reinsdyr. Kangaatsiaq fikk bystatus først i 1986 og er dermed Grønlands yngste by.
Fram til 2009 var Kangaatsiaq sentrum i Kangaatsiaq kommune. Den var så en del av Qaasuitsup kommune fra 2009 til den ble delt fra 1. januar 2018 og Kangaatsiaq ble en del av Qeqertalik kommune.

Samfunn

Fiske og fangst er de viktigste inntektskildene for byens beboere. Fiskefabrikken i byen produserer tørrfisk, blokkfryst torsk, reker og steinbitrogn. 
Turismen er basert på et lite hotell og privat innkvartering. Om vinteren tilbys turistturer med hundeslede til Kangerlussuaq, mens turistene om sommeren tilbys båtturer i området. Kangaatsiaq trafikkeres av en av bygdeskipslinjene til Royal Arctic Line. I sommersesongen er det også annen passasjertrafikk til Aasiaat, dit det om vinteren også går helikopter.
Fylkesvei 4434

Fylkesvei 4434 går mellom Time kirke og Vestly i Time kommune. Veien er 2,4 km lang.
Frem til 2019 hadde veien betegnelsen fylkesvei 218.
Wulfoald

Wulfoald (død 680) var rikshovmester av Austrasia fra 656 eller 661 til han døde og rikshovmester av Neustria og Burgund fra 673 til 675.   
Han var regent av Austrasia mens Childerik II var mindreårig, frem til 670. Selv etter at Childerik ble myndig, beholdt Wulfoald den reelle makten. I 673 ble han rikshovmester i Neustria siden Childerik hadde overtatt dets trone. Men da Childerik døde, måtte Wulfoald flykte til Austrasia. Wulfoald og adelsmennene utropte Dagobert II til konge, men Ebroin, den rivaliserende rikshovmesteren i Nesutria, forsøkte å plassere Klodvig III på den austrasiske tronen for å utvide sin innflytelse. 
Det var først i 676 at Wulfoald lyktes i å plassere Dagobert på tronen med full autoritet. Krig fortsatte på grensen til 677 da Neustria anerkjente austrasisk uavhengighet. Dagobert ble myrdet 23. desember 679. Wulfoald levde bare en kort stund lenger enn sin konge.
Dylan (2007)

Formater

Denne beste-av-samlingen ble utgitt i tre versjoner: en enkeldisk med 18 spor, en 3-disk digipak bestående av 51 spor, og en deluxe-versjon-boks bestående av 3-disk i vinyl-replica-pakning, sammen med 10 postkort og en utvidet bok på 40 sider. Alle unntatt tre av hans vanlige studioalbum er representert her; Self Portrait, Dylan og Saved.

Sporliste

Alle sangene er skrevet av Bob Dylan, unntatt der hvor annet er nevnt.

Ny remiks

Mark Ronson, som har jobbet med musikere som Amy Winehouse, Lily Allen, og Christina Aguilera,  remikset sangen «Most Likely You'll Go Your Way (And I'll Go Mine)» som en single utgivelse for å promotere albumet. Den remiksede versjonen dukket ikke opp på albumet, og et klipp av sangen hadde premiere på det offisielle nettstedet for albumet.
Emilíana Torrini

Biografi

Emilíana Torrini har en italiensk far og en islandsk mor, som hun vokste opp med i en by i nærheten av Reykjavík på Island. Hennes far eier og driver en italiensk restaurant. Hun ble kjent på Island i 1994 da hun 17 år gammel vant en sangkonkurranse (på islandsk: Söngkeppni framhaldsskólanna), med sangen «I Will Survive». Mellom 1994 og 1996 slapp hun tre album på Island, Spoon (sammen med et band ved samma navn), Crouçie d'Où La og Merman, innen hun for alvor slo igjennom i 1999 med Love in the Time of Science. 
Hun var tidligere medlem av den islandske gruppen Gus Gus hvor hun bidro som vokalist til flesteparten av låtene på deres debutalbum, Polydistortion (1997). Den mest minneverdige av disse er kanskje låten «Why», som hun fortsatt iblant fremfører live.
Emilíana sang «Gollum's Song», i slutten av Peter Jacksons film Ringenes herre: To tårn. Hun skrev også Kylie Minogues låt «Slow» i 2003. Før dette medvirket til en sang på Thievery Corporations album The Richest Man in Babylon,  fra 2002.
Emilíana har turnert med Moby, Sting, Dido, Travis, og Tricky.
Christian Friedrich Henrici

Liv

Henrici studerte ved Universitetet i Wittenberg fra 1719, og fortsatte året etter ved Universitetet i Leipzig. Da han ikke klarte å tjene stort som privatlærer i Leipzig, begynte han i 1721 forfatterkarrieren med å skrive erotiske dikt og dramaer. De første kontaktene med Bach var antakeligvis ganske tilfeldig.
I 1725 skrev han under pseudonymet «Picander» tekster til Bachs verdslige kantater Entfliehet, verschwindet (BWV 249a) og «Zerreißet, zersprenget» (BWV 205). Med diktet «Weg ihr irdischen Geschäfte» leverte han allerede i 1723 tekstunderlaget til Bachs kirkekantate Bringet dem Herrn Ehre seines Namens (BWV 148). Kantaten Es erhub sich ein Streit (BWV 19) fra 1726 er basert på et lignende verk av Henrici.
Begge diktene ble publisert i diktsamlingen Sammlung erbaulicher Gedancken (1724–1725) tilegnet grev Franz Anton von Sporck. Sporck var kjent med Bach og kan ha formidlet kontakt mellom dikter og komponist.
Bach og Henrici ble snart venner, og det kunstneriske samarbeidet ble tettere. Alle fem bind av Picanders Ernstschertzhaffte und satyrische Gedichte (Leipzig, 1727–1751) inneholder tekster som Bach tonesatte, blant annet Matteuspasjonen (BWV 244), Markuspasjonen (BWV 247) og den populære Kaffeekantate (BWV 211).
Henrici hadde en rekke stillinger i den saksiske forvaltningen.
Ingen mann i sikte (film)

Handling

Filmen er et portrett av tre generasjoner lesbiske kvinner.
24-årige Martine føler seg som en heterofil gutt og ønsker at folk skal se på henne simpelthen som et «vanlig maskulint menneske». Regissør Mette Aakerholm Gardell ønsker seg barn med kona Stina, men må ta et oppgjør med sin egen identitet som lesbisk og alt det innebærer. Marja og Bodil, begge i 70-årene, er fra den første generasjonen av åpne lesbiske/feministiske aktivister, som nå må takle aldring og helseproblemer mens de drømmer om nakenbad på Lésvos.
Filmen hadde premiere i Norge 17. september 2012. Filmen ble vist på TV 2 den 12. oktober 2011 i programmet Dokument 2.
Quake III Arena

Konkurranseorientert spill

Quake III Arenas flerspiller-fokuserte utvikling første til at det ble et stort samfunn med konkurranseorienterte spiller, på samme måte som tidligere spill i Quake-serien. Spillet har vært mye brukt i e-sport. I kompetitivt Quake III Arena så finnes det to forskjellige spillmoduser, ofte referert til som regelsett: den vanlige Quake III Arena-spillmodusen, og CPM-regelsettet, fra regelsettet i Challenge Pro Mode Arena.
Disse konkurransene har nå mer eller mindre dødd ut for Quake III Arena, og konkurranser i Quake-spill blir nå gjort med nyere spill, som Quake Live.
Reisen tilbake

Handling

Gamle Torgeir må forlate sitt hjem på den islandske landsbygda for å flytte inn på et pensjonat i Reykjavik. På pensjonatet møter han sin gamle barndomsvenn Stella. Sammen bestemmer de seg for å rømme fra gamlehjemmet og dra til Stella sitt hjem på nordvest siden av Island. De forlater storbyens goder til fordel for den øde landsbygda og dens skjønne natur. Filmen stiller spørsmål om det er noe vits med ett langt liv hvis du må leve uten det som gir livet mening.
Matt McQueen

Karriere som spiller

McQueen ble født i Harthill i Lanarkshire i Skottland. Han spilte for Leith Athletic to ganger. og Hearts før han ble hentet av Liverpool managere John McKenna og W. E. Barclay til Liverpool i 1892. Han gjorde sin debut mot Newtown, 29. oktober 1892 i FA-Cupens andre runde. Han og broren Hugh McQueen hadde blitt hentet til klubben sammen med mange andre skotter rett etter at Liverpool ble etablert, og begge var med på 2–0 seieren over Middlesbrough Ironopolis FC i klubbens aller første ligakamp 2. september 1893. De første tre sesongene spilte han mange forskjellige plasser på laget inkludert fem kamper som målvakt, han er dermed den eneste i England (sannsynligvis i verden) som har vunnet en serie både som utespiller og målvakt.
Han var med og vant andredivisjon med Liverpool både i 1893/94 og 1895/96. I sin periode i klubben fra 1892 til 1899 fikk all-rounderen 105 kamper og 7 mål.
Han fikk to landskamper for Skottland. Begge disse kampene var mens han spilte for Leith Athletic. 
Etter at han la opp som spiller jobbet han en liten periode som dommer og linjedommer i 1904. I 1918 ble han utpekt til direktør i Liverpool.

Karriere som manager

I 1923 ble han manager for Liverpool som han hadde vært direktør for en stund. McQueen tok over jobben etter David Ashworth som overraskende dro til Oldham Athletic etter og ha tatt to seriegull på rad. Han styrte klubben inn til seriegull etter at Ashworth hadde gjort mesteparten av jobben, og ble der som manager i hele 5 år enda han allerede var over 60 år gammel. McQueen ble den første tidligere spilleren i klubben til å være manager der. 
Før han sa opp i klubben signerte han Gordon Hodgson, den sørafrikanske toppscoreren med over 250 mål for klubben på under 400 kamper. Mens han var avgårde og speidet etter spillere for klubben, mistet han det ene beinet i en bilulykke, og det førte til hans oppsigelse. Han bosatte seg etter det i et hus et steinkast fra stadion i Kemlyn Road. Centenary Stand står nå faktisk over der huset til McQueen stod før. Han var en populær besøkende hos klubben resten av livet sitt, og i 1944 døde han i en alder av 81 år.
Beluga gasskraftverk

Beluga gasskraftverk er et gasskraftverk i delstaten Alaska i USA. Det har en installert produksjonskapasitet på 380 MW, fordelt på 5 turbiner. Dette er et delstatens nest største kraftverk målt etter effekt. Anlegget ble påbegynt omkring 1960 og stod ferdig i 1981. Brenselkilden er naturgass. Anlegget ligger på et lite gassfelt, og ligger på andre siden av Cook Inlet 65 km fra Anchorage. Dette er en av verdens nordligste kombinasjonsreaktorer for gasskraft.
Luke Vibert

Historie

Vibert ble involvert i elektronisk musikk gjennom sin hiphop-interesse, og hans første utgivelse kom i 1993 med sin venn Jermey Simmonds på Rephlex. Industrial techno-albumet Weirs fattet interesse hos Caspar Pounds plateselskap Rising High, som grunnet ambientsjangerens popularitet på 90-tallet ville ha et ambient-album fra Vibert. Resultatet ble det godt mottatte  Phat Lab Nightmare i 1994, for første gang under sitt alias Wagon Christ. 
Senere har det kommet en rekke utgivelser som Wagon Christ, i tillegg til drum and bass-utgivelser som Plug og flere andre aliaser, alle varierende i sjanger.
Big Soup i 1997 var hans første album under sitt virkelige navn, der han utforsker sine hiphop-røtter.
I 2000 samarbeidet han med pedal steelgitar-artisten BJ Cole.
Natalie Horler

Cascada

Som 18-åring traff Horler DJ Manian og Yanou, og sammen dannet de gruppen «Cascada».
Den første singelen Miracle ble gitt ut på Andorfine Records i mars 2004, og den ble en suksess. Den andre singelen Bad Boy kom samme året, og gjorde det også bra.
Cascada ga ut enda en singel, Everytime We Touch. Dette skulle bli den siste singelen gitt ut på Andorfine Records. Cascada skiftet plateselskap, og fikk kontrakt hos Manuel Reuter og Yann i deres nydannede plateselskap Zooland Records.
Den 31. mars 2006 kom debutplaten Everytime We Touch Den ble gitt ut i USA og gikk høyt opp på listetoppene. Og galloperende på denne bølgen ble den første singelen Miracle gitt ut på nytt i en ny miks.
8. september 2009 slapp Cascada ut albumet Evacuate the Dancefloor, den kom opp på 7.-plass i Norge. Albumet er en stor forandring, i forhold til Perfect Day, og gruppen har gått over fra en slags trance stil, til en mer house-aktig stil.
Original Me er det nyeste albumet til Cascada. Albumet ble sluppet den 17. juni 2011, og inneholder to cd-er. Den første cd-en inneholder Original Me, mens den andre cd-en inneholder Greatest Hits, med en blanding av noen av sangene i alle albumene, men ikke bare fra det som ble sluppet i Norge.
Norsk Grammatik

Litt om bøyingsformene

Av boka på 390 sider er kapittelet om bøyingsformer det største, med flere enn 100 sider. Her er det bare plass til noen eksempler på formene Ivar Aasen satte opp i grammatikken:

Kilder

Ivar Aasen: Norsk Grammatik, Alb. Cammermeyers Forlag, 2. opl. 1899
Jonas Leandersson

Karrière

Leandersson har etablert seg som en av verdens beste orienteringsløpere. Det er først og fremst på sprintdistansen han har markert seg internasjonalt, men han er også en mann å regne med på de andre distansene i orienteringssirkuset, spesielt på stafett. Han var med på det svenske gullaget som vant stafetten i VM i Italia i 2014. Leandersson løp første etappe, mens Fredrik Johansson (nå Fredrik Bakkman) og Gustav Bergman fullførte den svenske triumfen. Individuelt ble Leandersson verdensmester da han vant sprinten i VM i Inverness i 2015. Han har tidligere blitt europamester ved to anledninger, på hjemmebane i 2012 og i Portugal i 2014. Begge gangene var det sprintdistansen Leandersson gikk til topps i.  
I VM i orientering 2017 ble Leandersson nummer fem på den individuelle sprinten. Dagen etter var han en del av det svenske laget som ble verdensmester på sprintstafett. Leandersson løp tredje etappe på vinnerlaget som ellers bestod av Lina Strand, Jerker Lysell og Helena Jansson. I VM i orientering 2018 var han igjen på det svenske sprintstafettlaget som forsvarte sin gullmedalje på distansen.
Leandersson konkurrerer også i friidrett, hvor han representerer klubben Enhörna IF.
Anadyrland

Anadyrland beskriver et landområde i det sørøstre Tsjukotka i Øst-Sibir (Russland), som stort sett er synonym med Anadyrskijregionen (som er én av seks regioner i Tsjukotka). Landområdet omfatter Anadyrplatået (et fjellplatå i Anadyrfjellene) og områdene rundt (nedbørsfeltet) elven Anadyr, østover til elvens utløp i Anadyrbukta ved Beringhavet, og sørover til grensen mot Korjak og Kamtsjatkahalvøya. 
Betegnelsen Anadyrland blir mest brukt som et referansepunkt i vitenskapelige beskrivelser av flora og fauna, for eksempel når trekket for enkelte fuglarter skal beskrives. I så måte bruker for eksempel Copete et al. (2017) Anadyrland som et referansemerke når de beskriver vierspurvens nordøstligste utbredelsesområde.